Direcția Generală Cultură și Patrimoniu Cultural Chișinău

Atelierul lui Moș Crăciun
2024-12-02 - 2025-01-15 | Piața Marii Adunări Naționale

Zilele Chișinăului la Suceava
2024-08-24 - 2024-08-25
Programul este în curs de elaborare. Evenimentul va include concerte, expoțizii ale meșterilor populari, activități culturale și spectacole.

Festivalul „DOR de Chișinău”
2024-08-17 16:00 - 2024-08-18 22:00 UTC
Primăria Municipiului Chișinău anunță desfășurarea primei ediții a Festivalului „DOR de Chișinău”, un eveniment menit să celebreze Zilele Diasporei, care se desfășoară anual la sfârșitul celei de-a treia săptămâni a lunii august.
În perioada 17-18 august 2024, ora: 16:00 – 22:00, strada pietonală „Eugen Doga” va deveni spațiu de întâlnire pentru toți cei care simt dorul de a reveni acasă.
Festivalul „DOR de Chișinău”, organizat în cadrul Zilelor Diasporei, pune în valoare bogăția culturală și conexiunile puternice pe care le reprezintă diaspora moldovenească, aducând împreună comunitatea diasporei din întreaga lume pentru a consolida legăturile și a împărtăși experiențe.
Programul festivalului include recitaluri ale artiștilor îndrăgiți de moldovenii de pretutindeni, expoziții de artă, întâlniri cu scriitori și târguri de meșteșugari și artizani, ateliere creative și proiecții de filme. Pe scena festivalului vor urca atât artiști naționali, cât și internaționali.
Pentru toți cei care simt dorul de a reveni acasă, acest festival reprezintă mai mult decât un simplu eveniment cultural – este o călătorie emoțională către rădăcini, gustul autentic al mâncării ca la mama acasă, revederea chipurilor familiare ale celor dragi și redescoperirea frumuseților naturale și bogățiilor Moldovei.
La finalul festivalului, toți participanții vor fi invitați la o horă a diasporei, simbol al unității! Ne vedem la „DOR de Chișinău” pe 17-18 august 2024, strada pietonală „Eugen Doga”!

Zilele Chișinăului la Vaslui
2024-08-15 - 2024-08-17
Programul va fi publicat după definitivare.

Festivalul de Muzică Populară ”Acasă”
2024-08-10 19:30 - 21:30 | Teatrul Verde
Primăria Municipiului Chișinău este partener la organizarea Festivalului de Muzică Populară ”Acasă”.
Evenimentul evocă tradițiile neamului și ne îndeamnă să celebrăm patrimoniul cultural, care ne identifică ca popor.
Invitații speciali din acest an sunt:
– Nicolae Botgros
– Sofia Vicoveanca
– Constantin Enceanu
– Niculina Stoican
– Igor Cuciuc
– Doina Sulac
– Fetele din Botoșani
– Cristina Scarlat
– Adriana Babin
– Baletul Național al Moldovei ”JOC”
– Ansamblul ”Ștefan Vodă”
– și mulți alți artiști de valoare
Soliștii vor fi acompaniați de Orchestra ”Lăutarii”, în frunte cu Maestrul Nicolae Botgros.
Regizor: Svetlana Frumusachi
Vino pe 10 august, începând cu ora 19:30, la Teatrul Verde (renovat).
Biletele pot fi procurate în rețeaua iTicket.

Ziua Constituției
2024-07-29
Cu prilejul Zilei Constituției în Capitală vor avea loc diverse activități culturale și concerte. Programul este în curs de elaborare.

Zilele Chișinăului la Alba Iulia
2024-07-26 - 2024-07-28
Detaliile evenimentului vor fi publicate imediat după definitivare.

Festivalul „Te salut, Chișinău”
2024-07-19 10:00 - 2024-07-21 21:00 | Strada Pietonală Eugen Doga, Strada Eugen Doga, Chișinău, 2044
Primăria municipiului Chișinău te invită la Festivalul „Te salut, Chișinău”, dedicat marcării a 588 de ani de la prima atestare a Chișinăului.

Din 19 până pe 21 iulie, te așteptăm la manifestările cultural-artistice pe Strada Pietonală „Eugen Doga”.

Ziua funcționarului public
2024-06-23 | Direcția Generală Cultură și Patrimoniu Cultural, Strada București 68, MD-2012, Chișinău, Молдова
Astăzi, 23 iunie, sărbătorim Ziua Funcționarului Public. Este un bun prilej pentru a mulţumi tuturor funcționarilor publici pentru muncă, profesionalism, competență și dăruire.Direcția Generală Cultură și Patrimoniu Cultural, aduce sincere mulțumiri întregii echipe pentru rezultatele înregistrate, dar și realizarea tuturor obiectivelor pe care și le propune direcția.Împreună, contribuim la prosperarea societății noastre și nemijlocit la culturalizarea acesteia.

Ziua Suveranității
2024-06-23 | Piața Marii Adunări Naționale, Chișinău, Moldova
În 23 iunie, este marcată Ziua Suveranității Republicii Moldova.
Declarația de Suveranitate a fost adoptată pe aceeași dată, în 1990.
Declarația este document istoric care urmărește „scopul instituirii justiţiei, ocrotirii legalităţii şi stabilităţii sociale”.
Ea proclamă că Republica Moldova este un stat suveran, unitar și indivizibil, și că purtătorul suveranității și singura sursă de putere este poporul.

Omagiu dedicat marelui poet Mihai Eminescu
2024-06-15 18:00 | Scuarul „Mihai Eminescu”
Direcția Generală Cultură și Patrimoniu Cultural vă invită la un eveniment-omagiu dedicat marelui poet Mihai Eminescu, care va avea loc pe 15 iunie, începând cu ora 18:00, în Scuarul „Mihai Eminescu” din Capitală.

Evenimentul va aduce un tribut geniului literar, printr-un spectacol muzical-poetic intitulat „Nu credeam să-nvăț a muri vreodată”, care va reflecta personalitatea, intelectul și sufletul marelui poet.

Pe ecran va fi proiectat chipul lui Eminescu, iar actorii vor purta costume alb-negru și alb-crem, simbolizând puritatea și profunzimea artistului.

Târgul de primăvară
2024-04-02 08:00 - 17:00
It is a long established fact that a reader will be distracted by the readable content of a page

Ziua internațională a ocrotirii copilului
2024-01-06 00:00 - 2024-02-06 00:00 | Parcul Alunelul
Vă invităm la cea de-a II-a ediție a festivalului “Lumea Copilăriei”, desfășurat în perioada 31 mai – 2 iunie, începând cu ora 10:00, în Parcul “Alunelul”.

În prima zi de vară, sărbătorim Ziua Internațională a Copilului, o ocazie de a celebra cea mai frumoasă perioadă din viața fiecărei persoane – copilăria.

Această zi specială este dedicată aprecierii și iubirii copiilor, sprijinirii acestora și promovării bunăstării lor pe plan mondial.

În program:
Cleopatra Stratan
Iuliana Beregoi
Kamelia Melnik
Ciao Patricia
Clounella
Reghina Alexandrina
Elevii școlilor de arte din Chișinău

INTRAREA ESTE LIBERĂ!

Scopul evenimentului este de a conștientiza importanța drepturilor și bunăstării copiilor în societate.

Vă așteptăm cu drag!
